Kolmen neljäsosan voimalla.
Täydellä voimalla.
Toisin kuin muut Tupperware-esittelijät -
minä kuvailen tuotteita tarkkaan ja teen välipaloja.
Tänä tiistaina tarjolla on tuoretta nektariinimehua -
ja sitruuna-limettikakkua murupohjalla.
Erinomaista. Nähdään.
TIETÄVÄTKÖ HE, MITEN ELÄMÄ ALKOI?
PERUSTUU BONNIE GARMUSIN KIRJAAN
Entä nämä?
"Butyylihydroksitolueenia."
Ruoassa ei saisi olla samoja aineksia kuin lentopetrolissa.
Lisään tuon sanalistaani.
Minkä väriset silmät isällä oli?
Siniset kuten sinulla. Tiedät, miten geenit toimivat.
Entä hänen hiuksensa?
Ruskeat. Miksi kyselet?
Rva Mudford käski täyttää sukupuumme, enkä tiedä isästä mitään.
Tiedät isästäsi. - En tiedä.
Tiedät, että hän oli nerokas tieteilijä.
Hän oli kiltti ja tanssi hassusti,
ja hän oli lempihmiseni, kunnes tapasin sinut.
Entä isän vanhemmat? Heidätkin pitää laittaa puuhun.
He kuolivat kolarissa isäsi ollessa pieni, ja hän muutti poikakotiin.
Entä sinun vanhempasi?
Ezra ja Iris. Muutimme usein. Siinä kaikki.
Olemmeko siis yksin?
Emme todellakaan.
Meillä on toisemme ja Puoli-Seitsemän,
ja suuri perhe odottaa meitä päivälliseksi kotiin.
Sinä kokkaat, joten kerro, mitä tarvitset.
Minä haen jauhot. Mene sinä lihatiskille.
Selvä. - Ei mitään vähärasvaista.
Ei tietenkään.
Haluan purkkaa! - Lopettakaa!
Takaisin! - Minä ratsastan!
Pois siitä! - Onko kaikki kunnossa?
On. Anteeksi rasavillieni käytös.
Ei se mitään. Minä ymmärrän. - Haluan vain hetken rauhaa.
Olisi mukavaa, jos he joskus kattaisivat pöydän tai kiittäisivät,
mutta hetken rauha riittäisi minulle.
Pojat olivat todella meluisia.
Butyylihydroksitolueenia.
Mies oli sekaisin. Minäkö juontaisin TV-ohjelmaa?
Todellako? TV:ssä maksetaan hyvin.
Mikä on sielun hinta? - Paljonko he maksavat?
Luulin, että myyt säilytysastioita. - Myyn niitä voidakseni tehdä tutkimusta.
Haluan näyttelijäksi. Kuin Gunsmokessa.
Sinä haluat asianajajaksi kuten äitisi.
Jos se ei onnistu, lääkäriksi kuten isäsi.
Haen maitoa.
Olet onnekas, että sinulla on isä.
Sinullakin on isä, pupunen. - Hän katselee sinua taivaasta.
Tiedän. Minä vain provosoin.
Anteeksi, nti Zott,
mutta mitä avaamaton kirje Phillips-laboratoriosta tekee keittiössä?
Samalta Phillipsiltäkö, joka on kutsunut sinut kahteen haastatteluun?
Haluan torjunnan vasta ruoan jälkeen.
Vilkaisenko sitä puolestasi? En paljasta mitään.
Avaa se! - Avaa se!
Avaa se! - Hyvä on.
Lue vain.
"Hyvä nti Zott. Kiitämme kärsivällisyydestäsi,
kun rajaamme ehdokaslistaamme.
Meillä on ilo...
Meillä on ilo kertoa, että olet pääehdokkaidemme joukossa,
ja teemme päätöksemme pian.
Lähetä meille suosittelukirjeesi, jotta voimme..." Jäkä jäkä.
Onneksi olkoon, Elizabeth!
Suosittelut. - Hieno juttu.
Mikä on suosittelu?
Se on sitä, kun entinen työnantaja päättää toisen tulevaisuudesta.
Oli miten oli, en toivo liikoja.
HASTINGS-LABORATORIO
Tulin tapaamaan tri Donattia.
En varannut aikaa, mutta toivoin voivani yllättää.
Tri Donatti ei ole täällä enää.
En tiennyt.
Kenelle voin puhua... - Kiitos.
Elizabeth?
Boryweitz.
Mitä Donattille tapahtui?
Tiedät, millaista se on.
Johtokunta halusi uutta verta.
Uusi veri on kiertänyttä vanhaa verta.
Totta.
Olen halunnut ottaa yhteyttä sinuun useasti.
Valmistauduitko siihen?
Olen pahoillani, Elizabeth.
Niin, no. Haen kemistin paikkaa Phillipsissä.
On epämiellyttävää pyytää suosituksia sinulta.
Kirjoita minusta totuudenmukaisesti -
tai kerro suoraan, jos aiot estää urakehitykseni Donattin tavoin.
Olet varmasti saanut hyvät suositukset nykyiseltä labraltasi.
Myyn Tupperware-astioita.
En kirjoita suosituskirjettä. - Tiesin, että tämä oli virhe.
Haluan sinut takaisin tänne.
Tännekö? Vitsailetko?
Olet erinomainen kemisti.
Mitä mieltä oletkin Hastingsista,
se on yhä paras laitos Etelä-Kaliforniassa.
Phillipsiä parempi. Sitä kannattaa harkita.
Kemistinäkö? - Nuorempana kemistinä.
Millä osastolla?
DNA-osastolla.
Remsenin ja maineeni ansiosta -
DNA-labramme on suuri vaikuttaja elämän alkuperän tutkimuksessa.
Omistautuneet miehet tärkeässä työssä.
Julkaisisimme yhdessä. Pääsisit toiseksi tekijäksi.
Kuka olisi ensimmäinen?
No... Minä.
Sinäkö?
Mies, joka varasti työni ja valehteli siitä.
En voi nostaa sinua ensimmäiseksi. Toisen tekijän asema on hyvä.
Se olisi aika merkittävää.
Harkitsetko tarjousta? - Harkitsin jo.
Entä kuka on tässä minun sukupuussani?
Lena?
Presidentti?
"Voisiko se olla presidentti?" Ei.
Amanda.
Voisiko se olla Lassie?
Tämä on sukupuu eikä koirankoppi. Puhumme ihmisistä.
Ihmiset ovat eläimiä.
Eivätkä ole, Madeline. Ihmiset ovat ihmisiä.
Ihmiset ovat nisäkkäitä, ja nisäkkäät ovat eläimiä.
Jo riittää, Madeline.
Tommy?
Voisinko minä olla eläin?
Lopeta, Tommy. Nyt...
Voi ei. Lopettakaa!
Istukaa! Nyt!
Tommy.
Madeline. Tule puheilleni tunnin jälkeen.
Samppanjaa? - Kyllä, kiitos.
Otatko sinäkin?
En juo ennen lounasta.
Suo anteeksi.
Zotteilla.
Herran tähden.
Hän vähätteli tehtävää ja väitti, että ihmiset ovat eläimiä.
Ihmiset ovat eläimiä.
Se ei ole asian ydin.
Eilen istuimme kehässä -
ja puhuimme Ralphin lemmikkikilpikonnasta.
Madeline keskeytti tunnin ja sanoi, ettei löytänyt Norman Mailerin teoksia -
kirjahyllyistämme.
Hän on kiinnostunut ihmisvihaajista.
Se ei yllätä.
Väitätkö Madelinea ihmisvihaajaksi?
Väitän, että hän häiritsee tunnilla,
koska hän ei kohtaa haasteita täällä.
Hän sopisi paremmin kouluun, jossa on edistyneempi opetussuunnitelma.
Esimerkiksi Caswell Schooliin.
En harkinnut yksityiskoulua.
No... Ehkä on aika harkita.
Kiitos ajastasi.
Pidätkö koulunkäynnistä? - En tietenkään.
Mitä tarkoitat? Mikset kertonut?
Kukaan ei pidä koulusta. Se on fakta.
Ei välttämättä, mutta sellaisesta pitää kertoa.
Sinulla on tarpeeksi huolia.
Amanda!
Saako Amanda tulla kylään?
Hänen isänsä on myöhään töissä, ja haluamme harjoitella salakieltä.
Tietenkin.
Tos-kii, ti-nei tozz.
Tulkaahan nyt.
En yritä taivutella sinua. Haen vain Amandan.
Halusin myös kertoa, että kanapiiras oli jopa maukkaampaa myöhemmin.
En tiedä, miten se on mahdollista. - Ei yllätä.
Kun piiras jäähtyy, tärkkelyksessä tapahtuu retrogradaatiota,
jossa molekyylit järjestäytyvät kidemuotoon.
Makuyhdistelmät pysyvät uuden muodon sisällä,
mikä tekee ruoasta maukkaampaa.
Maistoin varmasti uusia molekyylejä.
Herkullista.
Tule sisälle. Laitan ruokaa.
En olekaan nähnyt tällaista keittiötä.
Tämä on labrani, jossa myös kokkaan.
Tytöt ovat opettamassa koirallemme salakieltään.
Millainen Amanda on ollut?
Kohtelias. Hauska. Keskusteleva.
Hän tosin purskahti itkuun, kun tarjosin rusinoita pähkinävoilla.
Vaimoni laittoi niitä hänelle.
Otan osaa. Milloin hän kuoli? - Ei kuollut vaan eronnut.
Hän on Nevadassa etsimässä henkistä valaistumista.
En tiedä, miten pystyt tähän.
Mihin? - Tasapainottelemaan kaikkea.
Olen ollut yh-isä kolme kuukautta,
mutta oloni on kuin mustekalalla karusellissa.
Paras saamani neuvo oli, ettei kukaan ole valmis tähän,
mutta pitää jatkaa.
Emme usko pystyvämme tähän, mutta teemme sen silti.
Laitoin vahingossa pullon giniä hänen lounaslaatikkoonsa.
Kunhan se auttaa kestämään rva Mudfordia.
No niin.
Tämän takia sopisit TV-tähdeksi.
Miksi?
Kunnioitat yleisöäsi.
Et puhu alentuvasti.
Kohtaat heidät tasavertaisena ja innostat heitä.
Meidän pitäisi olla tasavertaisia yhtiökumppaneita.
Se ei toimi niin.
Sitten se ei onnistu, sillä... - Ohjelma olisi sinun.
Sinä päättäisit kaikesta.
Jos teen työni oikein, kukaan ei edes tiedä minusta.
Lähetän Madin yksityiskouluun. Se on kallista.
Miten suuri palkkani olisi? - Suurempi kuin koskaan.
SISÄÄNKÄYNTI LAVALLE
Nimeni on Walter, ja toimin oppaanasi tänään.
Katsotaanpa. Oikealla laitetaan hiukset ja meikki.
Pystyn siihen itsekin. - Etpäs.
Amos on best boy. Mainio kaveri.
Mitä tarkoittaa best boy?
Se on vain ammattinimike.
Tässä ovat Matt ja Robert. - Hei.
Hei. - Lavasteosastolta.
Mitä siellä on?
Vispilöitä, lusikoita ja poneja. Mitä vain.
Nämä neidit ihailevat sinua jo.
Shari, Nancy, Lynn ja Ronni. - Hei.
Hauska tutustua.
No niin. - Samoin.
Kahvia? - Toki. Millaista saisi olla?
Ei. Anteeksi. Minä haen sinulle kahvia.
Millaista saisi olla?
En tarvitse kahvia, kiitos.
No niin. Ja lopuksi -
valvomo.
Hei.
Tuossa on uusi kotisi.
Valot päälle, Kenny.
Huomenta, hra Pine.
Kehittelimme yhdessä joka naisen unelmakeittiön.
No? Mitä sanot?
Tämä on oksettavaa.
Pidetään tauko.
Ymmärrän huolenaiheesi.
TV:ssä keittiön pitää olla kutsuva ja hauska.
Ruoanlaitto ei ole hauskaa vaan tärkeää työtä.
Niin. Nyt keksin.
Ajatellaan ohjelmaa maailman parhaina illalliskutsuina.
Kun sinä ja hra Zott... - Ei ole hra Zottia.
En avioitunut koskaan.
Jatketaan tätä myöhemmin.
Sinun... Oliko Madin isä...
Pettikö hän vaimoaan? - Ei. Olimme rakastuneita.
Sielunkumppaneita.
Hän kuoli ennen kuin tiesin raskaudestani.
Olen todella pahoillani.
Minäkin olen pahoillani avioerostasi.
Älä. Emme olleet rakastuneita.
Ex-vaimollani tuskin on sielua.
Tehdään näin.
Ajattele koko juttua jännittävänä kokeiluna.
...tapaamme neljä kilpailijaa.
Ensinnäkin mestarimme...
Zotteilla. - Hei, nti Zott.
Haluatteko sinä ja Mad tulla huomenna grillaamaan?
Mainitse uusi marinadini.
Mad tulee sinne, mutta minä saatan olla tutkimassa.
Tutkimassa? - TV:tä.
Miten TV:tä tutkitaan? - Käännä neloskanavalle.
Jep.
Otitko sen?
Otin.
No niin.
Katso, miten usein juontaja nauraa.
Miksi he hymyilevät koko ajan?
Henkivakuutus ei ole naurun asia,
mutta he tekevät niin usein.
Vertaan tätä myös TV-oppaan lukuihin -
keskittyen haluttuun 24-35-vuotiaiden ryhmään.
Oletko nero vai hullu? En osaa päättää.
Ohjelma alkaa kahden viikon päästä, joten aikaa ei ole paljon.
Jos tarvitset taukoa, löydät meidät grillaamasta.
Uuden marinadini kanssa. Hei hei, Elizabeth.
Hei hei, Charlie. - Olet rakas.
Luulin, ettei Charlie tee yötöitä enää.
Niin minäkin luulin.
Keltaisilta sivuilta löytyy vastaus kaikkeen.
Tarvitsenko iskulauseen?
Älä mieti liikaa.
En tiedä, mitä tuo tarkoittaa.
Kuulemiin, nti Zott.
Kuulemiin, rva Sloane.
...juuri noin.
Salaiset sanat ovat...
Oikeasti.
"Olin ollut liian raukkamainen sekä toimiakseni oikein -
että välttääkseni väärin toimimista."
Mitä se tarkoittaa?
Pip taitaa muistaa ne elämänsä hetket,
jolloin hän tunsi joutuvansa tekemään jotain, koska sitä odotettiin häneltä.
Tekeekö se hänestä raukkamaisen?
Puoli-Seitsemän.
Hei, Mad. Muistatko Amandan isän, Walterin?
Luuletko, että olen menettänyt muistini?
Näimme hänet juuri.
Tarkoitin sanoa, että alan työskennellä hänen kanssaan TV:ssä.
Siksi iltapäivämme muuttuvat hieman.
Pidän iltapäivistämme.
Minä rakastan niitä.
Yritän kuitenkin toimia odotusten mukaan kuten Pip.
En ymmärrä. Olet tieteilijä.
Harjoitan tiedettä keittiössä TV-kameroiden edessä.
Opetan ihmisiä laittamaan ruokaa.
Lisäksi on taloudellisia etuja.
Siitä tulee rankkaa, mutta et pidä koulusta,
ja ehkä Caswell...
Se iso koulu puiston lähellä.
Se voisi sopia sinulle paremmin.
Saanko valita?
Kokeile sitä. Saat veto-oikeuden, jos vihaat sitä.
Joudun siis kokeilemaan sitä.
Täysi veto-oikeus. Lupaan sen.
Rakastan sinua, pupunen. - Ja minä sinua.
Kolme, kaksi, yksi! Kamera käy!
"Olen Elizabeth Zott, ja tämä on Kuudelta syömään..."
En voi lukea tuota.
Walter. Veri ei kierrä käsivarsissani.
Hyvin sujui. Hienoa. Tämän takia me harjoittelemme.
Niin. - Näytät loistavalta.
Mekko sopisi loistavasti lapselle.
Olen aikuinen.
Pidän energiastasi. Ja...
Tuokaa isompia kortteja. - Ei. Pystyn kyllä lukemaan ne,
mutta omatuntoni ei salli sitä.
Valmistelin oman juttuni. Saanko? Teen sen.
Lähtölaskenta? - Voit puhua.
Selvä.
Olen Elizabeth Zott ja tämä on Kuudelta syömään.
Leivinjauhe on emäksistä -
ja nostaa kanannahan pH-arvoja -
saaden aikaan rapean pinnan.
Perun sanani.
Elizabeth. - Minä... Niin?
Jatka vain. Ohjelma näytetään suorana.
Emme voi peruuttaa. - Aivan. Pyydän anteeksi.
Se on totta. No niin.
No niin.
Kuten olin sanomassa, leivinjauhe on nostatusainetta,
joka nostaa kanannahan pH-arvoja.
Se tarkoittaa, että nahka laajenee kypsennyksen aikana.
Suurempi pinta-ala johtaa rapeampaan tekstuuriin.
Näytän nyt... - Nahan pH-arvoja? Onko tämä vitsi?
Etsimme yhä ohjelman ääntä.
Iso tukka, tiukka mekko, kodikkaat lavasteet. Ne löytyvät.
Tarvitsemme seksikkään vaimon, jonka joka mies haluaa nähdä -
palatessaan töistä kotiin.
Tällä kertaa vähennämme vihannesten pinta-alaa.
Pinta-alaa? Mitä helvettiä?
Phil. Kuuntele.
Asia on niin,
että hän ei ole vain kokki ja äiti vaan myös kemisti.
Nostetaan hänen taitonsa etusijalle -
ja annetaan kotiäideille ihailun kohde.
...vapauttaa kyynelkaasua. - Mitä?
Siksi käytän suojalaseja, joita ei ole saatavilla astiastoissa.
Phil. Voimme tehdä jotain merkityksellistä.
Merkityksellistä? Amissiko olet? Ei!
Haluamme piukkoja mekkoja, vihjailevia eleitä -
ja juuri oikean tavan pukea patakintaat.
Jokaisen jakson lopussa hän sekoittaa miehelleen cocktailin.
Nti Zott tuskin haluaa... - Mitä minä siitä välitän?
Ohjelma on hänen.
Ei, Walter. Ohjelma on minun.
Hei, Puoli-Seitsemän.
Tervetuloa kotiin, Mad.
Aikataulusi on seuraava. Klo 15.30-16.00 on välipala-aika.
Jääkaapissa on täytettyjä munia.
Ehdotus: ne ovat parempia paprikajauheen kera.
Klo 16.00-16.30 on kotiläksyjen aika.
Itse tein inhokkiaineeni läksyt ensin.
Pois alta.
Klo 16.30-17.00 on lukuaika.
Lue Puoli-Seitsemälle kirjaa Loistava tulevaisuus. Olemme sivulla 87.
Klo 17.00-18.00. Rva Waterhouse vahtii sinua,
tai Linda vie sinut kirkkoon kuoroharjoituksiinsa.
Katso molempiin suuntiin ylittäessäsi tietä ja muista:
Jumalaa ei ole, mutta muiden uskontoja pitää kunnioittaa.
Palaan kotiin päivälliseksi. Rakastan sinua. Äiti.
SÄRKYVÄÄ
MERKINTÄ
Mad! Pitää mennä! - Tullaan!
Pass me not O gentle savior
Hear my humble cry
While on others thou art smiling
Do not pass me by
Pass me not O gentle savior
Hear my humble cry...
Hei. Kuka sinä olet?
En voi kertoa vielä, koska en tunne sinua. - Järkevää.
Olen pastori Wakely, ja tämä on minun kirkkoni.
Olen Mad Zott. Minulla ei ole kirkkoa, sillä äidin mukaan Jumalaa ei ole.
Olen Lindan naapuri.
Sukupuu. Hauskaa.
Siitä voi kiistellä.
Kiistellä? - Olla eri mieltä.
Totta.
Mitä olet laittanut?
Äitini puolelta minulla on Ezra ja Iris,
mutta ei mitään isäni puolelta.
En tiedä, mistä aloittaisin.
Mikset kysy isältäsi?
Hän on kuollut.
Olen todella pahoillani.
Jotkut väittävät, ettei tuntematonta voi kaivata,
mutta minusta he ovat väärässä. Entä sinusta?
Todella väärässä.
Entä mitä nämä ovat?
Johtolankoja, jotka löysin isän työhuoneesta.
En nähnyt niitä, jos kukaan kysyy.
En tiedä, mitä koulua hän kävi, joten niistä ei ole apua.
Näetkö siivekkään härän?
Noin piirretään Pyhä Luukas.
Isäsi kävi St Luke'sin koulua.
Mutta mitä kouluista?
Se on kysymys.
Do not pass me by
Siinä kaikki tältä erää.
Huomenna Kuudelta syömään käsittelee kolloideja.
Miksi ohjelman nimi on Kuudelta syömään?
Pitäisi olla Puoli viideltä syömään. Oli miten oli.
Walter. Puhutaan ohjelman nimestä. Se on todella harhaanjohtava.
No... Siitä voidaan keskustella. Käydään drinkillä.
Minä en juo.
Minä juon. - Hyvä on.
Tiedän, mitä aiot sanoa, ja muutoksia on tehtävä.
Tein muistiinpanoja.
Studio on sekainen ja repliikkikortit tarpeettomia.
Mitä asuun tulee, mekko on järjetön. Haluan labratakkini.
Etkö suostu takkiin? - Elizabeth.
Se on esiliinaa peittävämpi.
Mikseivät kaikki kokkaa labratakissa? - Elizabeth. Takki ei ole ongelma.
Phil vihasi ohjelmaa.
Phil? Kuka on Phil?
TV-aseman omistaja.
Vihaan häntä järjettömän paljon.
Hän vainoaa minua sekä unissa että valveilla.
Välitänkö Philin mielipiteestä?
En.
Mutta olen samaa mieltä. Joitakin muutoksia on tehtävä.
Osasin odottaa tätä.
Sanoit, että ohjelma olisi minun. - Ja niin onkin.
Tee siitä omasi.
Tiedätkö, mistä pidän TV:ssä?
Kaikesta.
Se voi viedä muualle ja viihdyttää.
Se voi tehdä osaksi jotakin.
Ohjelmasi ongelma ei johtunut studiosta eikä asusta.
Haluan nähdä sinut omana itsenäsi. Ei vain tieteilijänä.
Minä olen tieteilijä.
Voi olla.
Se on vasta alkua.
Rva Mudford sanoi, että olen pärjännyt tunnilla tosi hyvin.
Purin kieltäni kunnes se vuosi verta, kun piirsimme pingviinejä takeissa.
Hän ei taida tietää,
että monet pingviinilajit elävät päiväntasaajan alapuolella.
Yleinen oletus.
En ole pyytänyt yhtäkään kirjaa!
Ruokalassa en jakanut lounastani... - Mad.
Koulun vaihtaminen hermostuttaa sinua.
Muutos on hyvästä. Se on kehitystä.
Hajaannutaan. Lihatiski vai maitotuotteet?
Enkö saa pysyä kanssasi?
Toki, pupunen.
Sisään.
Pikkuinen muutos suunnitelmiin.
Ei mitään valtavaa. - Niin?
Lähes huomaamatonta.
Walter.
Me...
Kuudelta syömään alkaa tänään. Nyt heti.
TV:ssäkö? Sanoit, että harjoittelemme kaksi viikkoa.
Korvaamasi ohjelman uusinnat eivät menesty.
Hyvä uutinen on tämä.
Olisi ehkä pitänyt mainita tämä ensin.
Kanavamme luvut ovat alhaisimmat, joten katsojia on vähän.
Phil myös vihaa meitä -
ja saattaa tehdä tämän peruuttaakseen ohjelman.
Tätäkö tarkoitit neuvottelulla esiintyjien kanssa?
En sanonut olevani taitava.
Näytä niille.
Voin näyttääkin.
Testi. Yksi, kaksi, kolme.
Merkitse tämä muistiin, Shari.
Antaa palaa!
Menoksi!
KUUDELTA SYÖMÄÄN
Alkaa. Viisi, neljä, kolme, kaksi, yksi.
Suhtaudun ruoanlaittoon vakavasti kuten tekin.
Aikanne on arvokasta, ja niin on minullakin.
Lyijykynäkö tuo on? Mihin hän sitä tarvitsee?
Moni ei arvosta äitien, vaimojen ja naisten työtä ja uhrauksia.
Minä arvostan.
Tämän jakson lopussa olemme tehneet jotain vaivan arvoista.
Luomme jotain, mikä huomataan.
Valmistamme päivällistä, ja se on tärkeää.
Haluan tilaa työskennellä.
Se vahvistaa tietoa siitä, että työmme on tärkeää.
Harry. Voitko tehdä tilaa?
Eugene ja Amos myös. Kiitos.
Ruoanlaitto on kemiaa, ja kemia on elämää.
Kykynne muuttaa kaikkea itsenne mukaan lukien alkaa tästä.
Aloitetaan.
Mistä piditte ohjelmassa?
Kärsin unettomuudesta, mutta hän sai nukahtamaan.
Perunoissa on C-vitamiinia, kaliumia ja monimutkaisia hiilihydraatteja.
Keittiön usein unohdettuja sankareita ovat naiset ja uuniperunat.
Niin?
Minusta hän... - Hän olisi voinut hymyillä.
Totta. Vartalo näyttää hyvältä, mutta outo takki kätkee sen.
Lisään chilin joukkoon kanelia. Se on uutta minulle.
Älkää pelätkö tehdä kokeiluja.
Pelottomuus keittiössä johtaa pelottamaan elämään.
Kuvailkaa tunteitanne yhdellä sanalla.
Kyllästynyt. - Rangaistu.
Väsynyt. Masentunut. - Surullinen. Eksynyt.
Entä sinä?
Pystyvä.
Mitä se edes tarkoittaa?
Siinä kaikki tältä erää.
Huomenna tutkimme yhdessä lämpötilan kiehtovaa maailmaa -
ja sen vaikutusta makunystyröihin.
Kattakaa pöytä, lapset. Äiti tarvitsee hetken rauhaa.
APLODEJA
Valmista tuli.
He's got the whole world in his hands
He's got the whole world...
Toivoinkin tapaavani lempisalapoliisini.
Hei, hra Wakely.
Toivottavasti en tunkeile, mutta tässä on lista St Luke's -kouluista -
Alabamassa, Alaskassa, Arizonassa, Arkansasissa, Kaliforniassa, Coloradossa,
Connecticutissa ja Delawaressa.
Saat etsiä loput koulut aina Wyomingiin asti.
Vau. Miten teit tämän? - Löysin ne kirjaston keltaisilta sivuilta.
Etsi kaikkien osavaltioiden St Luke'sit. Niitä riittää.
Kirkoilta puuttuu mielikuvitusta, kun kouluja nimetään.
Miksi autat minua?
Koska kyselemättömät uskovat sokeasti,
eikä sokea usko ole todellista uskoa.
Toista tuo hitaammin.
"Miten kuvailisit juontajaa?"
"Kireä". "Epämiellyttävä." "Ei hymyillyt."
Hymyillyt?
Hymyilevätkö kirurgit poistaessaan umpilisäkkeitä? Eivät.
Pitäisikö? Ei.
Hra Lebensmal? - Ei nyt.
Jos käsken hymyilemään, sinähän hymyilet.
En.
Elizabeth yrittää sanoa... - Hän tietää, mitä sanon.
Kuuntele, nuori neiti.
Omistan tämän TV-aseman. Ymmärrätkö?
Vastaisiko joku puhelimeen?
Et voi tehdä mitä lystäät.
En teekään. Muuten olisin tutkimuslaboratoriossa.
Anna kun selitän jotain.
Miehet yrittävät aina selittää, ja naisten pitäisi kuunnella.
En halua työtä mutta tarvitsen rahaa, ja teen ohjelman, josta voin olla ylpeä.
Sinä haluat ohjelman väittävän, että naiset ovat typeryksiä,
joille kynsilakan sävyn valitseminen on tärkeää.
En suostu siihen, eikä uhkailu muuta mieltäni.
Mies haluaa vaimoltaan drinkin pitkän työpäivän jälkeen.
Sekoita drinkki.
Miksi miehen päivä olisi pidempi kuin vaimolla?
Sekoita drinkki itse.
Hra Lebensmal. - Mitä?
Saamme paljon puheluita ohjelmaa koskien.
Kysymyksiä huomisen aineksista.
Etenkin aineesta CH3COOH.
Etikkahappo. Neljä prosenttia viinietikasta on sitä.
Olisi pitänyt sanoa selkeämmin.
Tarvitsemme lisää tyttöjä, jos puhelimet soivat aina näin.
Odottakaa, niin etsin tiedon.
CH3COOH on viinietikkaa. - Kuudelta syömään. Odottakaa.
Haloo. Kuudelta syömään.
Elizabeth puhelimessa.
Niin, sama Elizabeth.
Hyvä, että piditte ohjelmasta.
Tämä on palamista. - Kyllä.
Vaikuttavaa mutta yksinkertaista tiedettä.
Sopii yhteen kakun kanssa.
En ole tainnut niiata aiemmin.
Kerta se on ensimmäinenkin. Ja viimeinen.
Nähdään huomenna.
Kattakaa pöytä, lapset. Äiti tarvitsee hetken rauhaa.
Hei. Anteeksi, että myöhästyin hieman.
Hieman?
Eräät naiset ajoivat aina San Franciscosta asti -
kyselemään kirnuvoista.
Jouduin tarkastamaan tarvikelistan ja...
Ei se ole tärkeää.
Mistä jäin paitsi?
Kaikesta.
Sitten voimme tehdä vain yhden asian.
Kerro minulle kaikki.
Kaikki Caswellissa tapaamani vaikuttavat kohteliailta ja tiedonjanoisilta.
No... Kirjasto on iso.
Lainasin kirjan Sebastian Knightin todellinen elämä,
ja se tuntuu aika hyvältä.
Anteeksi, että häiritsen... - Se...
...mutta katson ohjelmaasi joka päivä, ja jakso kohokkaista -
ja tilanteeseen tarttumisesta oli innoittava.
Siskoni pelkäsi pyytää palkankorotusta, mutta kerroin, mitä sanoit.
"Pelko on vain aivojen välittäjäaineita, jotka reagoivat uhkaan."
Hän sai palkankorotuksen.
Vau. Onpa hienoa.
Tuon ilmaisen palan piirakkaa.
Kiitos.
Piirakkaa.
Anteeksi, Mad. Kerro lisää kirjastasi.
No... - Kas tässä.
Anteeksi, mutta saisinko nimikirjoituksesi?
Tietenkin.
Kiitos.
Vau. Kiitos. - Kiitos.
Olen jälleen pahoillani. Olen kuulolla.
Voimmeko mennä kotiin?
Syödään ruokamme, ja mennään sitten kotiin.
Hyvä on.
KUUDELTA SYÖMÄÄN JOKAISENA ARKILTANA
Tekstitys: Petra Rock